[{"text_idx": "#000000", "text": "Sut y gallwn ni helpu?"}, {"text_idx": "#000001", "text": "Carl Griffiths, y Cennad Cynhwysiant Digidol, sy\u2019n rhannu sut mae Cyngor Castell-nedd Port Talbot yn cynorthwyo staff a\u2019r cyhoedd i hybu eu sgiliau digidol, gan sicrhau nad oes neb yn cael eu gadael ar o\u0302l."}, {"text_idx": "#000002", "text": "Mae Carl yn gweithio gyda Chyngor Castell-nedd Port Talbot i gynorthwyo pobl sydd wedi\u2019u hallgau\u2019n ddigidol i ddefnyddio gwasanaethau digidol. Mae\u2019n cynorthwyo staff y cyngor a phobl ym mwrdeistref Castell-nedd Port Talbot i fanteisio i\u2019r eithaf ar yr hyn y gall technoleg ei gynnig, ac mae wedi arwain prosiectau amrywiol er mwyn helpu i gael pobl sydd wedi\u2019u hallgau\u2019n ddigidol \u2013 yn enwedig pobl hy\u0302n \u2013 ar-lein."}, {"text_idx": "#000003", "text": "Roedd canolfannau cymunedol yn hanfodol i helpu pobl hy\u0302n i gadw mewn cysylltiad yn ystod y pandemig. Sylwodd Carl nad oes gan lawer o bobl hy\u0302n yng Nghastell-nedd Port Talbot fynediad i\u2019r rhyngrwyd na thechnoleg, ond bod canolfannau cymunedol wedi\u2019u galluogi i fynd ar-lein yn ogystal a\u0302 mynd allan o\u2019r ty\u0302 hefyd."}, {"text_idx": "#000004", "text": "Gellir darllen yr astudiaeth achos yn llawn yma [fe fydd yn agor mewn ffenest newydd]"}, {"text_idx": "#000005", "text": "Rwy\u2019n ymweld a\u0302 grwpiau cymunedol lleol a allai elwa ar ddefnyddio technoleg, fel grwpiau crefft, cyfarfodydd 60+, i egluro ystyr cynhwysiant digidol a sut y gall wella ansawdd bywyd."}, {"text_idx": "#000006", "text": "Os oes gan rywun broblem gyda thechnoleg, mae ganddyn nhw rywun i\u2019w ffonio\u2019n awr. Ar hyn o bryd, mae gennym ni 42 o bartneriaid digidol yn cefnogi cydweithwyr ledled y cyngor ac yn rhannu eu gwybodaeth."}]